[{"text_idx": "#000000", "text": "Alkizako Udalak, herriko eragileekin elkarlanean, artistek hausnartu, sortu eta esperientziak partekatzeko beka bat sortu zuen 2018an: SORMENAREN KABIA."}, {"text_idx": "#000001", "text": "SORMENAREN KABIArekin kultura eta arte-sorkuntza hirietatik deszentralizatu nahi ditugu. Landa-eremuko herri txikietan proiektu artistikoak gauzatu daitezkeela erakutsi nahi dugu eta bide horretan lehen urratsak egin ditugu hirugarren ekitaldia martxan baitago jada."}, {"text_idx": "#000002", "text": "SORMENAREN KABIA-k, Alkizako herri-mugimendua biziberritzeko gizarte-ekintzen sustatzailea ere izan nahi du. Hala, Alkizako Udalak eta eragileek herri-bizitza suspertzeko beste pauso bat ematea erabaki dugu. Herriko bihotzean, plazan bertan kokaturik dagoen ALKIZAKO KABIA GUNEA sortu baitugu."}, {"text_idx": "#000003", "text": "ALKIZAKO KABIA GUNEA bisitari eta herritarrentzako harrera-gunea baina gehiago izango da. Alkizak bere osotasunean eskaintzen duenaren erakusleihoa izateaz gainera, ezagutzak partekatzeko, herritarrak harremantzeko eta ekintza kultural eta sozialak antolatzeko gune bat ere izango da."}, {"text_idx": "#000004", "text": "Alkiza Euskal Herriko eskaintza turistikoan txertatu nahi dugu. Asko dira Alkizaren ezaugarri bertsuak dituzte eskualdeko zein lurralde mailako udalerriak. Hernio-Gazume mendigunea ezagutu nahi duenak, baina, Alkizan aurkituko du Kontserbazio Bereziko Eremuaren gakoak ulertzeko dagoen interpretazio zentro bakarra. Alkiza dugu Herniora sartzeko atea."}, {"text_idx": "#000007", "text": "Herritarren artean kulturari, sormenari eta jakintzari lotutako pertsona trebeak ditugu. Alkizar hauei eta nahi duten herritarrei euren lanak ikusgai eta salgai jartzeko aukera emango diegu. Halaber, SORMENAREN KABIA proiektuan parte hartu duen sortzaileek euren lanak ikusgai eta salgai jarri ahal izango dituzte."}, {"text_idx": "#000008", "text": "SORMENAREN KABIA beka irabazten duten artistentzako lanerako tokietako bat ere izango da. Artistak Alkizan dauden bitartean espazio horretan landuko dute euren proiektuaren zatiren bat. Hartara, herritarrek artistekin zuzeneko harremanak izateko aukera izango dute."}, {"text_idx": "#000009", "text": "Gune hau alkizarrentzako bilgune erreferente izatea nahi dugu. Bertan ideiak, esperientziak, kezkak eta pentsamenduak partekatzea lortu nahi dugu. Herriaren ezaugarriak ardatz moduan hartuz, alkizarrak ekitaldi kultural eta sozialen ikus-entzule bakarrik ez, antolatzaile ere izatea desira dugu."}, {"text_idx": "#000010", "text": "Alkiza herri euskalduna da eta bere hizkuntzan, euskaraz egin nahi dio munduari. Beste hizkuntzak baztertu gabe, euskara izango da gure ardatza, gure komunikazio-tresna naturala."}, {"text_idx": "#000014", "text": "bitartean, Mattinek 2019ko behin-behineko irudia sortu zuen. Hala, hainbat elkarlanerako bidea hasi genuen."}, {"text_idx": "#000016", "text": "Iaz zinta formatutik liburu formatura egin zuen jauzi Belardok, Belardo \u2013 Ba al zatoz? komikiarekin. 60 orri dituen komiki hau ez da bere zinten bilduma edo hautaketa bat, istorio luze berri bat baizik, non Belardok baserri ingurunea utzi eta hirira doan. Bertan bizitako gorabeherak kontatzen zaizkigu komikian, Belardoren ohiko hitz jokoekin eta pertsonaia berriekin."}]